Document ID: 32014D0160

A BIZOTTSÁG VÉGREHAJTÁSI HATÁROZATA
(2014. március 20.)
a 95/408/EK tanácsi határozat alapján elfogadott, a tagállamok által egyes állati eredetű termékek behozatalára feljogosított harmadik országbeli létesítmények jegyzékeinek hatályon kívül helyezéséről
(az értesítés a C(2014) 1742. számú dokumentummal történt)
(EGT-vonatkozású szöveg)
(2014/160/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 16. cikkére,
mivel:
(1)
A 2004/41/EK európai parlamenti és tanácsi irányelv (2) módosította a 95/408/EK tanácsi határozatot (3), és úgy rendelkezett, hogy a 95/408/EK határozatnak megfelelően összeállított, harmadik országokat és harmadik országbeli létesítményeket tartalmazó ideiglenes jegyzékek a szükséges rendelkezéseknek a 852/2004/EK európai parlamenti és tanácsi rendelet (4), a 853/2004/EK európai parlamenti és tanácsi rendelet (5), a 854/2004/EK európai parlamenti és tanácsi rendelet vagy a 2002/99/EK tanácsi irányelv (6) alapján történő elfogadásáig továbbra is értelemszerűen alkalmazandók. A határozat a 852/2004/EK rendelet, a 853/2004/EK rendelet és a 854/2004/EK rendelet alkalmazásának időpontjáig volt alkalmazandó, nevezetesen 2006. január 1-jéig.
(2)
A 95/408/EK határozat alapján elfogadott, a tagállamok által egyes állati eredetű termékek behozatalára feljogosított harmadik országbeli létesítmények jegyzékei továbbra is érvényben vannak.
(3)
A 854/2004/EK rendelet 12. cikke meghatározza az egyes állati eredetű termékek behozatalára feljogosított létesítmények jegyzékének összeállítására és naprakésszé tételére vonatkozó eljárást. Az említett cikk rendelkezései és különösen (5) bekezdése alapján - amely kimondja, hogy a Bizottság biztosítja, hogy minden összeállított vagy naprakésszé tett jegyzék naprakész változata a nyilvánosság számára hozzáférhető legyen - a tagállamok által egyes emberi fogyasztásra szánt állati eredetű termékek behozatalára feljogosított harmadik országbeli létesítmények jegyzékeit közzétették az Európai Bizottság honlapján (7).
(4)
Az uniós jogszabályok egyértelműsége érdekében, valamint tekintettel azon harmadik országbeli létesítményeket tartalmazó jegyzékek összeállítására, amelyekből egyes állati eredetű termékek behozatala megengedett, a korábban a 95/408/EK határozat alapján elfogadott jegyzékek elavulttá váltak, ezért azokat jogbiztonsági okokból formálisan hatályon kívül kell helyezni.
(5)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A mellékletben felsorolt bizottsági határozatok ezennel hatályukat vesztik.
2. cikk
Ennek a határozatnak a tagállamok a címzettjei.
Kelt Brüsszelben, 2014. március 20-án.

Labels: 3
17
5